**16. sz. melléklet**

**Sarkad Város Önkormányzata Képviselő-testületének 2021. évi költségvetéséről szóló
 4/2021. (II.26.) önkormányzati rendelethez**

**Sarkad Város Önkormányzata Képviselő-testületének közvetett támogatásai**

|  |  |
| --- | --- |
| **A** | **B** |
| **Ssz.** | **Megnevezés** |
| **1.** | **Mentes a magánszemélyek kommunális adófizetése alól az az adóalany:** |
| 1.a | aki az adott évben a szolgáltató által kiállított igazolás alapján a tárgyévben megvalósította a szennyvízcsatorna-hálózatra való rákötést, és nincs a magánszemélynek az Önkormányzatnál semmilyen jogcímen nyilvántartott hátraléka; |
| 1.b | aki a 70. életévét betöltötte, és alábbi **együttes** feltételeknek megfelel:- a lakás céljára szolgáló építményt életvitelszerűen használó tulajdonos, illetve haszonélvező;- az egy főre eső jövedelme utolsó három hónap átlagában számolva az életvitelszerűen együtt élők egy főre eső jövedelme nem haladja meg a mindenkori öregségi nyugdíj legkisebb összegének 150 %-át, egyedülálló esetében 200 %-át;- az adómentességre való jogosultságot az adóhatóságnak bejelenti, és megfelelően igazolja a tárgyév február 28. napjáig, mely határidő jogvesztő. |
| **2.** | **Talajterhelési díj estén:** |
| **2.1.** | **Díjkedvezmény:**Különös méltánylást érdemlő esetben a kibocsátó kérelmére a tárgyévben a talajterhelési díj megfizetésére 50 %-os díjkedvezmény állapítható meg az alábbi feltételek fennállásakor: |
| 2.1.a | családban élő esetében az ingatlant életvitelszerűen használók egy főre jutó havi nettó jövedelem nem haladja meg az öregségi nyugdíj mindenkori legkisebb összegének (továbbiakban: nyugdíjminimum) 150 %-át; |
| 2.1.b | egyedül élő esetén az egy főre jutó havi nettó jövedelem nem haladja meg a nyugdíjminimum 170 %-át. |
| **2.2.** | **Díjmentesség:**Illeti meg a kibocsátó írásos kérelmére a talajterhelési díj megfizetése alól: |
| 2.2.a | akinek családjában az ingatlant életvitelszerűen használók egy főre jutó havi nettó jövedelme a kérelem benyújtását megelőző 3 hónap átlagában nem haladja meg a nyugdíjminimumot; |
| 2.2.b | egyedül élő személy abban az esetben, ha jövedelme nem haladja meg a kérelem benyújtását megelőző 3 hónap átlagában a nyugdíjminimum 150 %-át; |
| 2.2.c | az egyedül élő 70 év feletti kibocsátó; |
| 2.2.d | az ivóvíz felhasználása éves szinten nem haladja meg a 12 m3-t. |
| **3.** | **Iparűzési adó:** |
| 3.a | adómentesség illeti meg azt a vállalkozót akinek/amelynek a helyi adókról szóló Htv. 1990. évi C. törvény 39. §. (1) bekezdés, illetőleg a 39/A. § vagy a 39/B. § alapján számított (vállalkozási szintű) adóalapja nem haladja meg az 500.000.-Ft-ot; |
| 3.b | adómentesség illeti meg a Htv. 39/C. § (3) bekezdés foglaltakra tekintettel a háziorvos, védőnő vállalkozót, ha annak a vállalkozási szintű iparűzési adóalapja az adóévben a 20 millió Ft-ot nem haladja meg. |